Kenneth Meshoe - Wikipedia

# Kenneth Meshoe

### vanuit Wikipedia, die vrye ensiklopedie.

Dr. Kenneth Meshoe

Kenneth Rasalabe Joseph Meshoe is die President van die Afrika Christen Demokratiese Party in Suid-Afrika.

Kenneth Meshoe is gebore in Pretoria en is die vierde van sewe kinders. Hy het sy Matriek Sertifikaat voltooi in 1972, en het in 1975 gegradueer aan die Universiteit van die Noorde met 'n Sekondêre Onderwysdiploma. In 1976 tree hy in die huwelik met sy vrou, Lydia; hulle het drie kinders.

In 1976, sluit Kenneth en Lydia aan by Christ For All Nations, en hy is sedert Februarie 1980 een van Reinhard Bonnke se mede-evangeliste.

In Januarie 1987, is Kenneth na die Shekinah Bible Institute in Kingsport, Tennessee in die VSA, waar hy sy tweede jaar Teologiese Diploma voltooi het.

In 1988, begin Kenneth 'n onafhanklike kerk bekend as die Hope of Glory Tabernacle, wat sedertien goed gegroei het.

In Desember 1993, begin hulle 'n politieke party wat gebasseer is op bybelse beginsels en noem dit die Afrika Christen Demokratiese Party (ACDP), waarvan Kenneth die eerste President is. Hy vervul hierdie rol tot vandag toe nog.

Gedurende die April 1994 verkiesings het die ACDP twee setels in die nasionale parlement verower, en drie in die provinsiale parlement. in die 1999 verkiesing, het hul steun met meer as 300% toegeneem deurdat hulle 7 setels in die nasionale parlement verower het, en 4 in die provinsiale wetgewers. In April 2004 neem die party se verteenwoordiging in die nasionale parlement (7 parlementslede) en die provinsiale wetgewers (8 lede) verder toe.

Gedurende die Munisipale Regeringsverkiesings van Desember 2000 het die ACDP se steun met oor die 1000% toegeneem van 5 Stadsraadslede in 1995 tot 62. Die ACDP is nou verteenwoordig op plaaslike vlak in elke provinsie van Suid-Afrika.

Kenneth verteenwoordig die ACDP in die Nasionale Parlement, tesame met 6 ander LP's.

Op die 18de Desember 1994 is Kenneth Meshoe sy Ere-Doktorsgraad (Doctorate of Humane Letters afgekort L.H.D) toegeken, deur die Bethel Christian College van Riverside, California VSA, en is ook aangewys om te dien as 'n Associate Member on the Board of Regents van Bethel College.

Ontsluit van "http://af.wikipedia.org../../../k/e/n/Kenneth_Meshoe_bbbf.html"

Kategorie: Suid-Afrikaanse politici

##### Views

- Artikel
- Bespreking
- Huidige wysiging

##### Soek

##### Ander tale

- English